รัฐบาลไทย-ข่าวทำเนียบรัฐบาล-นายกรัฐมนตรี เปิดงานศิลปาชีพ ประทีปไทย OTOP ก้าวไกลด้วยพระบารมี ปี 2561  จัดขึ้นระหว่างวันที่ 11 – 19 สิงหาคมนี้ ณ อิมแพ็คเมืองทองธานี
วันศุกร์ที่ 17 สิงหาคม 2561
นายกรัฐมนตรี เปิดงานศิลปาชีพ ประทีปไทย OTOP ก้าวไกลด้วยพระบารมี ปี 2561  จัดขึ้นระหว่างวันที่ 11 – 19 สิงหาคมนี้ ณ อิมแพ็คเมืองทองธานี
นายกรัฐมนตรี เปิดงานศิลปาชีพ ประทีปไทย OTOP ก้าวไกลด้วยพระบารมี ปี 2561 เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 จัดขึ้นระหว่างวันที่ 11 – 19 สิงหาคมนี้ ณ อิมแพ็คเมืองทองธานี
วันนี้ (13 ส.ค.61) เวลา17.30น. ณ เวทีกลาง อาคารชาเลนเจอร์2ศูนย์การแสดงสินค้าและการประชุมอิมแพ็ค เมืองทองธานี จังหวัดนนทบุรี พลเอก ประยุทธ์ จันทร์โอชานายกรัฐมนตรี พร้อมด้วยนางนราพร จันทร์โอชา ภริยา เป็นประธานในพิธีเปิดงานศิลปาชีพ ประทีปไทยOTOPก้าวไกลด้วยพระบารมี ปี พ.ศ.2561 ครั้งที่ 7 ภายใต้แนวคิด “การส่งเสริมงานศิลปาชีพ”เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ด้วยสํานึกในพระมหากรุณาธิคุณที่พระองค์ทรงมีต่อพสกนิกรชาวไทย ที่ทรงส่งเสริมอาชีพและช่วยเหลือราษฎรให้มีอาชีพเสริม เพิ่มรายได้อย่างกว้างขวาง ภายใต้โครงการส่งเสริมศิลปาชีพ และมูลนิธิส่งเสริมศิลปาชีพฯ ตลอดจนเป็นการเผยแพร่ประชาสัมพันธ์งานศิลปาชีพให้พสกนิกรชาวไทยได้สํานึกในพระมหากรุณาธิคุณที่ทรงมีต่อการอนุรักษ์และส่งเสริมฝีมือภูมิปัญญาของคนไทย ก่อให้เกิดช่องทางการตลาดและสร้างรายได้ให้กับชุมชน ซึ่งการดําเนินงานโครงการหนึ่งตําบล หนึ่งผลิตภัณฑ์ ถือเป็นนโยบายสําคัญของรัฐบาลที่ต้องการส่งเสริมเศรษฐกิจฐานราก เพื่อเพิ่มรายได้และลดความเหลื่อมล้ําของประชาชนซึ่งมีส่วนสําคัญต่อการพัฒนาเศรษฐกิจแต่ละภูมิภาค รัฐบาล โดยกรมพัฒนาชุมชน กระทรวงมหาดไทย จึงได้จัดงานดังกล่าวขึ้นระหว่างวันที่ 11 – 19 สิงหาคม 2561 ณ อาคารชาเลนเจอร์ 1- 3 ศูนย์การแสดงสินค้าและการประชุมอิมแพ็ค เมืองทองธานี โดยพิธีเปิดฯ มีผู้เข้าร่วมงาน ประกอบด้วย คณะรัฐมนตรี อาทิ นายอาคม เติมพิทยาไพสิฐรัฐมนตรีว่าการกระทรวงคมนาคม นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา พลเอก อนันตพร กาญจนรัตน์รัฐมนตรีว่าการกระทรวงการพัฒนาสังคมและความมั่นคงของมนุษย์ นายสุธี มากบุญ รัฐมนตรีช่วยว่าการกระทรวงมหาดไทย ฯลฯคณะทูตานุทูต ผู้บริหารกระทรวงมหาดไทย คณะกรรมการอํานวยการหนึ่งตําบล หนึ่งผลิตภัณฑ์ ผู้ว่าราชการจังหวัด พัฒนาการจังหวัด ผู้บริหารกรมพัฒนาชุมชน ตลอดจนประชาชนและสื่อมวลชนจํานวนกว่า 1,000 คน
โอกาสนี้ นายกรัฐมนตรี และภริยา ได้ถวายความเคารพพระบรมฉายาลักษณ์สมเด็จพระเจ้าอยู่หัวและพระบรมฉายาลักษณ์สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 พร้อมเยี่ยมชมนิทรรศการเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร และนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 พร้อมลงนามถวายพระพร และชมการแสดงชุด “สืบสานศิลปาชีพ เทิดไท้แม่แห่งแผ่นดิน” โดยคณะเพชรจรัสแสง
พร้อมทั้ง นายกรัฐมนตรี ได้กล่าวเปิดงานว่า รัฐบาลให้ความสําคัญกับพัฒนาเศรษฐกิจฐานรากของประเทศ โดยมุ่งเน้นการกระจายรายได้สู่ประชาชนในระดับฐานราก โดยเฉพาะผู้มีรายได้น้อย ตลอดจนประชาชนในกลุ่มต่าง ๆ ทั้งผู้มีรายได้ปานกลางและรายได้สูง เพื่อให้เกิดการเชื่อมโยงอย่างระบบเป็นห่วงโซ่ในการสร้างมูลค่า เพื่อลดความเหลื่อมล้ําทางสังคม ด้วยการสนับสนุนวิสาหกิจชุมชนในพื้นที่ต่างๆ เพื่อการสร้างงาน สร้างอาชีพ และสร้างรายได้ให้แก่ประชาชนในชุมชน ท้องถิ่นอย่างยั่งยืน โดยเฉพาะการส่งเสริมผลิตภัณฑ์OTOPซึ่งเป็นการขยายผลและสนับสนุนโครงการหนึ่งตําบล หนึ่งผลิตภัณฑ์ (OTOP) และพัฒนายกระดับผลิตภัณฑ์OTOPภูมิปัญญาท้องถิ่นให้มีคุณค่ามากขึ้น มีมูลค่าเพิ่มและเป็นที่ต้องการของผู้บริโภคและตลาดโลกขณะที่การพัฒนาผู้ผลิต และผู้ประกอบการ ก็จะเป็นการยกระดับคุณภาพมาตรฐานผลิตภัณฑ์ระดับ 1–3ดาวเพื่อเพิ่มช่องทางการตลาดให้กว้างและก้าวไกลสู่สากลมากยิ่งขึ้นทั้งตลาดต่างประเทศและตลาดออนไลน์
สําหรับการจัดงาน ศิลปาชีพ ประทีปไทยOTOPก้าวไกล ด้วยพระบารมี ครั้งนี้ เป็นวาระสําคัญยิ่งที่ทุกภาคส่วนได้ร่วมกันจัดขึ้นเพื่อเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร ที่ทรงมีพระราชปณิธานสืบสานงานตามโครงการตามพระราชดําริในพระบาทสมเด็จพระปรมินทรมหาภูมิพลอดุลยเดชบรมนาถบพิตร และเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ที่ทรงปฏิบัติบําเพ็ญพระราชกรณียกิจนานัปการ เพื่อพัฒนาคุณภาพชีวิตและความเป็นอยู่ของราษฎรให้ดีขึ้นโดยเฉพาะทรงให้การสนับสนุน ส่งเสริม ฟื้นฟู อนุรักษ์ อุปภัมภ์งานศิลปะของแผ่นดินไทย ทั้งงานศิลปะพื้นบ้าน และงานหัตถศิลป์อันงดงามหลากหลายสาขาอาทิ ผ้าไทยที่มีทั้งคุณค่าและความปราณีตงดงาม ได้แก่ งานผ้าไหม ผ้าทอ ผ้าปัก
อย่างไรก็ตาม นายกรัฐมนตรี ได้กล่าวย้ําว่า การดําเนินการทุกอย่างต้องมีการสืบสานต่อยอดต่อไป โดยเฉพาะปัจจุบันต้องนําความเป็นไทยและอัตลักษณ์ของท้องถิ่นผสมผสานประยุกต์กับความเป็นสากลให้เกิดความสวยงามที่สอดคลองลงตัวมีความเป็นเอกลักณ์เฉพาะตัวของตนเองให้เกิดความภาคภูมิใจร่วมกันเพื่อพัฒนาประเทศไปสู่อนาคต
นายกรัฐมนตรี ได้กล่าวถึงความเป็นมาเกี่ยวกับการก่อเกิดเป็น“มูลนิธิส่งเสริมศิลปาชีพในสมเด็จพระนางเจ้าสิริกิติ์พระบรมราชินีนาถ”ว่าเมื่อปี 2513 เกิดอุทกภัยครั้งใหญ่ในจังหวัดนครพนมพระบาทสมเด็จพระปรมินทรมหาภูมิพลอดุลยเดช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ได้เสด็จพระราชดําเนินเยี่ยมราษฎร เพื่อพระราชทานสิ่งของและเครื่องอุปโภคบริโภคบรรเทาความเดือดร้อนและพระบาทสมเด็จ พระปรมินทรมหาภูมิพลอดุลยเดช บรมนาถบพิตร มีพระราชปรารภว่าการนําสิ่งของไปแจกเป็นเพียงการแก้ปัญหาเฉพาะหน้า แต่จะทําอย่างไร จึงจะทําให้ชาวบ้านช่วยเหลือตนเองได้ในระยะยาวสมเด็จพระนางเจ้าสิริกิติ์พระบรมราชินีนาถ ในรัชกาลที่ 9ทอดพระเนตรเห็นชาวบ้านที่มารับเสด็จ แต่งกายนุ่งซิ่นไหมมัดหมี่ที่มีความสวยงามจึงทรงให้การส่งเสริมการทอผ้าไหมมัดหมี่ไว้เป็นอาชีพเสริม เพื่อเพิ่มรายได้ให้ครอบครัวของประชาชนและได้ใช้พระราชทรัพย์ส่วนพระองค์ในการซื้อผ้าไหมมัดหมี่จากประชาชนจากนั้นจึงก่อเกิดเป็น“มูลนิธิส่งเสริมศิลปาชีพในสมเด็จพระนางเจ้าสิริกิติ์พระบรมราชินีนาถ”และทําให้งานจากภูมิปัญญาชาวบ้านที่มีเอกลักษณ์เฉพาะท้องถิ่นกลายเป็นผลิตภัณฑ์OTOPที่มีชื่อเสียง เป็นที่รู้จักอย่างกว้างขวางและยกระดับผลิตภัณฑ์ผ้าไหมไทยจากชุมชนให้อยู่ในระดับแนวหน้าของประเทศ ซึ่งการก่อเกิด“มูลนิธิส่งเสริมศิลปาชีพในสมเด็จพระนางเจ้าสิริกิติ์พระบรมราชินีนาถ”นับตั้งแต่ปี 2513 จนถึงปัจจุบันใช้เวลาหลายสิบปี และหากไม่มีวันนั้นก็ไม่มีวันนี้ จึงฝากให้ทุกคนได้ตระหนักและนึกถึงความเป็นมาและประวัติศาสตร์ที่เกิดขึ้นทุกเรื่อง เพื่อจะได้เห็นที่มาซึ่งนํามาสู่ความสําเร็จที่เกิดขึ้นในปัจจุบันนี้
ทั้งนี้ ปัจจุบันได้มีการจัดทําข้อตกลงความร่วมมือระหว่างหน่วยงานต่างๆ ในการส่งเสริมผลิตภัณฑ์OTOPศิลปาชีพให้มีตลาดที่หลากหลายและช่องทางการจําหน่ายที่กว้างขวางมากขึ้น ได้แก่กรมการพัฒนาชุมชน กรมพัฒนาธุรกิจการค้าบริษัท การบินไทย จํากัด (มหาชน) การท่องเที่ยวแห่งประเทศไทย บริษัท ท่าอากาศยานไทย จํากัด(มหาชน) บริษัทไปรษณีย์ไทยจํากัด (มหาชน) บริษัท คิงพาวเวอร์ อินเตอร์เนชั่นแนล จํากัดบริษัท มอลล์ (ไทยแลนด์) จํากัด (มหาชน) รวมทั้ง ยังมีช่องทางการจําหน่ายผ่านแคตตาล็อกและเว็บไซต์Thailandmall.comด้วย
พร้อมทั้ง นายกรัฐมนตรี ได้กล่าวย้ําถึงผลิตภัณฑ์OTOPที่ประสบความสําเร็จว่า คือการนําผลิตภัณฑ์OTOPไปจําหน่ายบนเครื่องบินสายการบินไทย ทั้งผลิตภัณฑ์OTOPประเภทอาหารพร้อมเสิร์ฟบนเครื่องบิน บริษัท การบินไทย จํากัด (มหาชน) ผลิตภัณฑ์OTOPที่จําหน่ายของบริษัท คิงพาวเวอร์ อินเตอร์เนชั่นแนล จํากัด ผลิตภัณฑ์OTOPที่จําหน่ายผ่านแคตตาล็อกที่จัดวางไว้หน้าที่นั่งผู้โดยสาร ผลิตภัณฑ์OTOPที่จําหน่ายผ่านผู้ประกอบการ ซึ่งเป็นช่องทางโดยตรงที่สามารถยกระดับผลิตภัณฑ์ไปสู่สากล ได้อย่างน่าภาคภูมิทั้งนี้ สิ่งสําคัญของการผลิตและพัฒนาผลิตภัณฑ์ OTOP คือ ต้องดําเนินการให้ครอบคลุมทั้งระบบ ตั้งแต่ต้นทาง กลางทาง ไปจนถึงปลายทาง โดยเฉพาะศึกษาเรื่องการตลาดให้ชัดเจน เพื่อใช้การตลาดนําการผลิต ซึ่งจะนําไปสู่การผลิตที่สอดคล้องกับความต้องการของผู้บริโภคและตลาด ทําให้ผลิตภัณฑ์ OTOP และสินค้าทางการเกษตรได้ราคาที่เหมาะสม ป้องกันราคาตกต่ําอีกด้วย
นายกรัฐมนตรี ได้กล่าวเพิ่มเติมว่า การจัดงาน ศิลปาชีพ ประทีปไทย OTOP ก้าวไกล ด้วยพระบารมี ครั้งที่ 7 นี้ ยังเป็นโอกาสดีที่ประชาชนไทยจะได้ร่วมสํานึกในพระมหากรุณาธิคุณ และเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสมหามงคลเฉลิมพระชนมพรรษา 86 พรรษา วันที่ 12 สิงหาคม 2561 “องค์อัคราภิรักษ์ศิลปิน” มิ่งขวัญของปวงชนชาวไทย และเลือกซื้อสินค้าชุมชนที่ดีที่สุด เป็นผลิตภัณฑ์จากชุมชนที่เป็นผลิตภัณฑ์ฝีมือคนไทย อันทรงคุณค่าด้วยภูมิปัญญาไทย อีกทั้งยังตอบสนองนโยบายรัฐบาลในการกระตุ้นเศรษฐกิจฐานรากของประเทศมีความมั่นคงอย่างยั่งยืน และเพื่อให้ประชาชนมีคุณภาพชีวิตที่ดีขึ้น ซึ่งสิ่งสําคัญคือจะทําอย่างไรที่จะเผยแพร่งานศิลปาชีพให้พสกนิกรชาวไทยและทั่วโลกได้รับรู้อย่างกว้างขวางว่าอะไรคือ OTOP อะไรคืองานศิลปาชีพ ตลอดจนการหาแนวทางที่จะรักษาบุคลากรที่มีคุณค่าและความสามารถในงานด้านศิลป์ต่าง ๆ ให้คงอยู่ตลอดไปและทําให้ประชาชนในห่วงโซ่ดังกล่าวมีรายได้ที่มากขึ้น รวมทั้งการดําเนินการทุกอย่างต้องคํานึงถึงการรักษาสิ่งแวดล้อม และใช้ให้เกิดประโยชน์สูงสุดและคุ้มค่าที่สุด เชื่อมโยงผลิตภัณฑ์ OTOP ไปสู่การท่องเที่ยวในท้องถิ่น โดยความร่วมมือของทุกภาคส่วนทั้งภาครัฐ เอกชน ภาคประชาสังคม และประชาชนในพื้นที่ เพื่อให้เกิดการพัฒนาที่ยั่งยืนและเข้มแข็ง
ในตอนท้าย นายกรัฐมนตรี ได้กล่าวขอบคุณคณะทูตานุทูตทุกประเทศ คณะกรรมการอํานวยการหนึ่งตําบล หนึ่งผลิตภัณฑ์ หัวหน้าหน่วยงานราชการ ผู้ว่าราชการจังหวัด ภาคเอกชน และทุกภาคส่วนที่เกี่ยวข้องที่ร่วมกันจัดงานครั้งนี้ให้มีความยิ่งใหญ่ รวมทั้งกระทรวงมหาดไทย กรมพัฒนาชุมชน ตลอดจนประชาชนทุกสาขาอาชีพที่ได้มาร่วมงานฯ และขอให้การจัดงานครั้งนี้บรรลุตามวัตถุประสงค์ที่ตั้งไว้ทุกประการ
จากนั้น นายกรัฐมนตรีและภริยา ได้ทําพิธีเปิดงานด้วยการสแกนคิวอาร์โค้ด เพื่อเป็นการแสดงให้เห็นถึงการที่จะพัฒนาผลิตภัณฑ์ OTOP และสินค้าของไทยขยายสู่สากล โดยมีคณะรัฐมนตรี และคณะผู้จัดงาน ร่วมทําพิธีเปิดงานฯ ด้วย
ต่อจากนั้น นายกรัฐมนตรีพร้อมภริยา และคณะ ได้เยี่ยมชมนิทรรศการจากหน่วยงานภาคี เช่น มูลนิธิส่งเสริมศิลปาชีพฯ กระทรวงพาณิชย์ กระทรวงวิทยาศาสตร์และเทคโนโลยี โดยได้พูดคุยสอบถามกับผู้ผลิต และผู้ประกอบการที่นําสินค้ามาแสดและจัดจําหน่ายด้วยความสนใจ พร้อมให้กําลังใจกับผู้ประกอบการ OTOP ทั่วประเทศในการต่อยอดสร้างสรรค์ผลิตภัณฑ์ที่เป็นอัตลักษณ์ของแต่ละท้องถิ่นให้ร่วมสมัย สอดคล้องกับความต้องการของผู้บริโภคและตลาด สามารถขยายไปสู่สากลได้มากขึ้น
อีกทั้ง นายกรัฐมนตรี ได้กล่าวชื่นชมการนําน้ํายางมาแปรรูปเป็นผลิตภัณฑ์ต่าง ๆ เช่น ถุงมือยางเคลือบยางธรรมชาติ เพื่อเพิ่มมูลค่าและสร้างรายได้ในชุมชนแทนการขายน้ํายางดิบเพียงอย่างเดียว ซึ่งปัจจุบันผลิตภัณฑ์ถุงมือเคลือบยางธรรมชาติได้มีการส่งออกไปจําหน่ายในต่างประเทศเดือนละ 2,000 คู่ อย่างต่อเนื่องทุกเดือน เช่น ที่ประเทศอิสราเอล เป็นต้น ขณะที่ในส่วนของผลิตภัณฑ์ผ้าขาวม้าท้องถิ่น นายกรัฐมนตรี แนะนําให้พัฒนาผลิตภัณฑ์ด้วยการผสมผสานระหว่างความเป็นไทยกับความเป็นสากลเข้าด้วยกัน เพื่อให้ได้ผลิตภัณฑ์ที่ทันสมัยสอดคล้องกับความต้องการของตลาดและผู้บริโภคอย่างแท้จริง
ทั้งนี้ กิจกรรมภายในงาน ประกอบด้วย 1) โซนนิทรรศการเฉลิมพระเกียรติ สมเด็จพระเจ้าอยู่หัว มหาวชิราลงกรณ บดินทรเทพยวรางกูร รัชกาลที่ 10 และนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 2) การจัดแสดงและจําหน่ายผลิตภัณฑ์หัตถศิลป์ของมูลนิธิส่งเสริมศิลปาชีพฯ 3) การจัดแสดงและจําหน่ายผลงานของศิลปิน OTOP จํานวน 100 ราย 4) การจัดแสดงและจําหน่ายเสน่ห์ผ้าไทย ซึ่งมีให้เลือกกว่า 1 แสนผืน เช่น ผ้าฝ้ายตามโครงการผ้าทออีสานสู่สากล ผ้าไหมตรานกยูงพระราชทาน ฯลฯ 5) การจัดแสดงและจําหน่ายผลิตภัณฑ์ชุมชนของหมู่บ้านข้างพระตําหนัก 4 ภูมิภาค 6) การจัดแสดงและจําหน่ายสินค้า OTOP Signature และผลิตภัณฑ์ OTOP รวมกว่า 2,000 บูธ เช่น OTOP Classic/ OTOP Premium/ OTOP ของที่ระลึก 76 จังหวัด และ Street Food ซึ่งครั้งนี้ให้ความสําคัญกับอาหารที่ปลอดภัยไร้ไขมันทรานส์ โดยมีสัญลักษณ์แสดงให้เห็นว่า “ผลิตภัณฑ์นี้ปลอดภัยไร้ไขมันทรานส์” โดยได้รับการรับรองจากกระทรวงสาธารณสุขปิดประกาศและแสดงให้เห็นที่ผลิตภัณฑ์ชัดเจนด้วย นอกจากนี้ ยังมีกิจกรรมต่าง ๆ ที่น่าสนใจ เช่น การเดินแฟชั่นโชว์ผ้าไทย การแสดงศิลปวัฒนธรรม การแสดงคอนเสิร์ต รวมทั้งกิจกรรมส่งเสริมการขาย อาทิ การมอบรางวัลแม่ลูกที่ซื้อสินค้า OTOP ในงานและถ่ายรูปกับคุณแม่ พร้อมโชว์สินค้าแล้วโพสต์ภาพลงใน Facebook ติด#OTOP บอกรักแม่แล้วนําไปโชว์ที่กองอํานวยการเพื่อรับรางวัล กิจกรรมสินค้านาทีทองทุกวัน ๆ ละ 2 รอบ การจับสลากมอบสร้างคอทองคําให้กับผู้โชคดีภายในงานทุกวัน และได้ลุ้นเพิ่มรางวัลใหญ่ในวันสุดท้าย สูงสุดถึง 100,000 บาท จํานวน 3 รางวัล ได้แก่ ทองคํา ชุดเครื่องใช้ไฟฟ้า มือถือ IPHOEN และ IPAD รวมมูลค่าทั้งสิ้น 300,000 บาท
-------------------------
กลุ่มประชาสัมพันธ์และเผยแพร่ สํานักโฆษก